2 Korentyen 4 Labib sou Entènèt | Tradiksyon monn nouvo a
2 Korentyen 4​:​1-18
Limyè bon nouvèl la (1-6)
Lespri moun ki pa kwayan yo bouche (4)
Trezò nan veso ki fèt an tè (7-18)
4 Se poutèt sa, piske nou gen sèvis sa a pou n akonpli grasa mizèrikòd Bondye fè nou, nou pap abandone. 2 Men, nou abandone bagay k ap fèt an kachèt yo, bagay ki ta dwe fè moun wont yo. Nou pap aji avèk riz, ni nou pap tòde pawòl Bondye a+. Men, toutpandan n ap fè verite a vin klè, n ap rekòmande tèt nou bay tout moun* devan Bondye+. 3 Donk, si bon nouvèl n ap anonse a vwale vre, se pami moun k ap peri yo li vwale. 4 Pami yo menm, dye sistèm sa a*+ bouche lespri moun ki pa kwayan yo+, dekwa pou limyè bon nouvèl ki gen glwa a, bon nouvèl sou Kris la ki pòtre Bondye+, pa rive klere yo+. 5 Paske, nou pa pale de tèt nou lè n ap preche, men nou pale de Jezi Kris antanke Seyè, e nou deklare nou se esklav nou poutèt Jezi. 6 Paske, se Bondye ki te di: “Se pou limyè a klere nan fènwa+”, e li te klere kè nou pou l bay kè nou limyè+ ak konesans Bondye a ki gen glwa, grasa figi Kris. 7 Sepandan, nou gen trezò sa a+ nan veso ki fèt an tè*+, dekwa pou sa parèt klè nou te resevwa yon pisans ki depase yon pisans nòmal, wi, yon pisans ki soti nan Bondye, men ki pa soti nan nou menm+. 8 Nou nan eto tout jan, men nou pa kwense nan pwen pou nou pa ka bouje. Nou pa konn sa pou n fè, men nou pa fin sanzespwa nèt*+. 9 Yo pèsekite nou, men nou pa lage poukont nou+. Yo lage nou atè, men nou pa detwi+. 10 Nou toujou ap sibi menm tretman ak Jezi nan kò nou+, sa ki te ka lakòz lanmò nou, dekwa pou sa ka parèt klè n ap viv lavi Jezi tou nan kò nou. 11 Paske nou menm k ap viv, nou toujou ap fè fas ak lanmò+ poutèt Jezi, dekwa pou sa parèt klè n ap viv lavi Jezi tou nan kò nou ki ka mouri. 12 Konsa, lanmò ap travay nan nou menm, men lavi ap travay nan nou. 13 Men sa ki ekri nan pawòl la: “Mwen demontre m gen lafwa, se poutèt sa mwen pale+.” Ebyen, nou menm tou, nou demontre nou gen menm lafwa* sa a, e se poutèt sa n ap pale. 14 Nou konnen Sila a ki te leve Jezi a ap leve nou tou menm jan li te leve Jezi a, e l ap mennen nou ba li ansanm avèk nou+. 15 Paske, tout bagay sa yo se poutèt nou menm yo fèt, dekwa pou favè san parèy la, ki te vin anpil, ka vin pi plis toujou akoz gen plis moun k ap di Bondye mèsi pou ba l glwa+. 16 Kidonk, nou pap abandone. Okontrè, menmsi kò nou ap depafini, se sèten, moun nou ye pa anndan an ap vin pi fre de jou an jou. 17 Byenke tribilasyon an* la pou yon ti tan e li lejè, rezilta li ban nou, se yon glwa k ap ogmante* chak jou e ki la pou toutan+, 18 toutpandan n ap kite je nou fikse sou bagay moun pa wè, men nou pap kite l fikse sou bagay moun wè+. Paske, bagay moun wè yo la pou yon ti tan, men bagay moun pa wè yo la pou toutan.
^ Lit.: “bay konsyans tout moun”.
^ Oswa: “dye tan sa a”. Gade “Sistèm” nan Lis mo yo esplike yo.
^ Oswa: “nan po ki fèt ann ajil”.
^ Se kapab tou: “men yo pa kite nou sanzespwa”.
^ Lit.: “menm espri lafwa”.
^ Oswa: “Byenke eprèv yo”.
^ Lit.: “k ap vin pi lou”.
2 Korentyen 4